Čhandogja Upanišada
Čhandogja Upanišada (skr. छान्दोग्योपनिषत् = IAST: Chāndogyopaniṣad) – viena iš vedų kanono brahmaniškųjų komentarų – Upanišadų – dalių. Priskiriama Samavedai. Jos pavadinimas kilęs nuo chandoga (Samavedos giesmių giedotojo) termino. Tai viena seniausių prozinių Upanišadų. Jos autorystė priskiriama žyniui Aruniui. Čhandogja Upanišada sudaryta iš 10 dalių (prapāṭhaka). Kūrinyje nagrinėjamas kosmoso prigimties, mitologijos klausimas, daug dėmesio skiriama liturgijos vidinei prasmei. Vidinė kontempliacija įmanoma tik perpratus sakraliųjų formulių esmę. Šioje Upanišadoje galima įžvelgti, kad ezoterinės žinios yra perduodamos ne tik žynių brahmanų, bet ir kšatrijų. Čhandogja Upanišada žymi tuo, kad čia pirmą kartą minimas (6.8.7) bei aiškinamas Tat Tvam Asi (तत्त्वमसि, „tat tu esi“) principas.